यू-१९ वुमेन्स साफ च्याम्पियनसिप : भारतसँग हारेपछि नेपालको चुनौती समाप्त
नेपाल यू–१९ वुमेन्स साफ च्याम्पियनसिपको लिग चरणको आफ्नो अन्तिम खेलमा मंगलबार भारतसँग ४–० ले पराजित भएको छ ।
काठमाडौँ — नेपाल यू–१९ वुमेन्स साफ च्याम्पियनसिपको लिग चरणको आफ्नो अन्तिम खेलमा मंगलबार भारतसँग ४–० ले पराजित भएको छ ।यो नतिजापछि प्रतियोगितामा नेपालको चुनौती समाप्त भएको छ । भारत भने फाइनल प्रवेश गर्न सफल रह्यो ।बंगलादेशको ढाकास्थित वीर श्रेष्ठ सहिद सिपाही मुस्तफा कमल रंगशालामा भएको खेलमा भारतका लागि नेहाले दुई गोल गरिन् । यस्तै सुलन्जना राहुल र सिन्डी कोल्नीले एक एक गोल थपे ।खेलका चारै गोल दोस्रो हाफमा सम्भव भएका थिए । नेपाल आफ्नो पहिलो खेलमा बंगलादेशसँग ३–१ ले पराजित भएको थियो । दोस्रो खेलमा भने नेपालले भुटानलाई १–० ले हराएको थियो । 